als_Latn dik_Latn sag_Latn
Federata Shqiptare e Futbollit bazuar në disa opinione të vetshpallura, deklarata të qëllimshme dhe konkluzione të pa vërteta, rreth urdhërave për rindërtimin të Ekipeve Kombëtare pa lojtarë nga Kosova, diaspora e vetëm nga Shqipëria, të cilat janë botuar së fundmi deklaron se: “Asnjëherë të vetme dhe në asnjë mënyrë Federata Shqiptare e Futbollit nuk e ka menduar dhe aq më tepër të praktikojë një ndarje të tillë ogurzezë. Kjo histori pa të vetmin argument e provë është shpikur, trumpetuar e shpifur nga individë të izoluar e në media të përveshme. Ka shumë vite që FSHF-ja ka investuar, ndërtuar, realizuar dhe zbatuar një strategji të qartë për afrimin e futbollistëve të talentuar me ndajshtimin shqiptar, kudo që ata jetojnë e ushtrojnë futbollin. Vetëm në këtë moment një dyzinë lojtarësh janë brenda procedurës për t’u pajisur me pasaportën e Shqipërisë. Ndasia është një utopi mikroskopike përballe uraganit gjigand kuqezi, i cili përveccse në fushë rrezaton unitet, profesionalizëm e bashkëpunim edhe në shkallet e stadiumit, tek sportdashësit mbarë-shqiptarë të cilët të bashkuar këndojne Hymnin Kombëtar e dekorojnë ccdo gjë me ngjyrat kombëtare kuqezi, në Tiranë e kudo në Europë. Federata Shqiptare e Futbollit si një anëtare e vjetër, dinjitoze e me reputacion në FIFA dhe UEFA, si edhe përfaqësuesit e saj të lartë, anëtare nëpër Komisionet e organizmave qendrore të futbollit në Europë dhe Botë nuk kanë rreshtuar se punuari për anëtarësimin e Federatës së Kosovës atje ku i takon. Kombëtarja e Shqipërisë me shqiptarë nga Kosova, Shqipëria, Maqedonia e Diaspora ka kohë që është bërë një simbol i bashkimit kombëtar, përfaqësuesja jonë e futbollit ka vitë që manifeston bukur krenarinë e shqiptarëve të vërtetë, kudo që jetojnë”.
Deklarata e FSHF-së: Ne, jo për ndarje nga Kosova0
Share.
als_Latn als_Latn eng_Latn